**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO JAUNIMO REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

2018-12-13 Nr. TAR1-173

Posėdis įvyko 2018 m. gruodžio 11d. 16:00 val.

Posėdžio pirmininkė Agnė Zabrynaite, Klaipėdos jaunimo organizacijų asociacijos „Apskritasis stalas“ atstovė.

Posėdžio sekretorė Aistė Andruškevičiūtė, Klaipėdos miesto savivaldybės jaunimo reikalų koordinatorė

Dalyvavo: Aistė Andruškevičiūtė, Agnė Zabrynaitė, Laurynas Gečius (buvęs L. Gaidelis), Edgaras Mockus, Algirdas Grublys, Agnė Kovalenkaitė, Lina Skrupskelienė

DARBOTVARKĖ:

1. Susitikimas su „Ąžuolyno“ mokyklos mokiniais. Pokalbis dėl grafiti piešinių Klaipėdos mieste.

2. Techninės užduoties suformavimas dėl 2019 m. Jaunimo situacijos tyrimo.

3. Jaunimo apdovanojimų aptarimas.

.

1.SVARSTYTA. Susitikimas su „Ąžuolyno“ mokyklos mokiniais. Pokalbis dėl grafiti piešinių Klaipėdos mieste.

Posėdyje lankėsi ‚Ąžuolyno“ mokyklos mokiniai, kurie kalbėjo apie grafiti vietų poreikį mieste. Moksleiviai informavo, kad atliko apklausą dėl grafiti vietų poreikio mieste. Apklausoje dalyvavo virš 100 Klaipėdos moksleivių. A. Grublys pasiūlė, kad mieste galėtų atsirasti balta siena ant kurios būtų galima kurti grafiti meną. Ji turėtų būti perdažoma kas mėnesį. Moksleiviai pritarė tokiam siūlymui ir paminėjo, kad tai puikus būdas išreikšti savo meninius gebėjimus.

L.Gečius pasiūlė moksleiviams kooperuotis kartu su Lietuvos moksleivių sąjunga ir teikti projektą Klaipėdos m. savivaldybei. Jaunimo reikalų taryba užtikrino, kad palaiko moksleivių idėją ir informavo, jog padės visais klausimai. Moksleiviams pasiūlytą paruošti pilną informaciją apie jų įsivaizduojamą projektą, susižinoti galimas vietas, pagalvoti, kokia tai galėtų būti siena. Taip pat pasiūlytą šį projektą pateikti peržiūrai Jaunimo reikalų koordinatorei.

NUTARTA. Palaikyti moksleivių idėją ir suteikti pagalbą įgyvendinant projektą. Įpareigoti Jaunimo reikalų koordinatorę bendrauti su moksleiviais ir peržiūrėti jų paruoštą projektą.

2. SVARSTYTA. Techninės užduoties suformavimas dėl 2019 m. Jaunimo situacijos tyrimo.

A. Kovalenkaitė paskatino pagalvoti apie jaunimo dalyvavimo įvairioje veikloje temą. L. Skrupskelienė pakomentavo, kad galbūt reikėtų tirti jaunimo užimtumą Klaipėdos mieste. A. Andruškevičiūtė pasiūlė sukurti darbo grupę, kuri apsiimtų išgryninti galimas Jaunimo situacijos tyrimo temas. A. Kovalenkaitė pasiūlė į darbo grupę:

1. Lauryną Gečių;

2. Agnę Zabrynaitę.

3. Aistę Andruškevičiūtę. Pasiūlymui pritarta bendru sutarimu.

NUTARTA. patvirtinti Jaunimo situacijos tyrimo užduoties formavimui darbo grupę, patvirtinti darbo grupes narius: 1) Lauryną Gečių; 2) Agnę Zabrynaitę; 3)Aistę Andruškevičūtę.

3. SVARSTYTA. Jaunimo apdovanojimų aptarimas.

NUTARTA. Nesvarstyti šio klausimo.

4. SVARSTYTA. KITI KLAUSIMAI. Dėl balsavimo nuo 16-os metų pozicijos.

A. Andruškevičiūtė informavo, kad reikia LIJOT(Lietuvos jaunimo organizacijų tarybai) pranešti apie Jaunimo reikalų tarybos poziciją dėl balsavimo nuo 16-os metų. E. Mockus paminėjo, kad jis nepritaria šiai idėjai, nes jaunimas gali būti lengvai paveikiamas politikų, kol kas trūksta švietimo politinėmis temomis ir apskritai jaunimas yra linkęs mažiau domėtis politika. Kiti nariai pritarė pozicijai yra minėjo, kad ši idėja yra sveikintina bei labai svarbi. Tačiau pastebėjo, kad yra švietimo politinėmis temomis trūkumas.

NUTARTA. Pritarti šiai pozicijai su pastebėjimu, kad būtina tobulinti pilietiškumo pamokų programą.

|  |  |
| --- | --- |
|  |  |
|  | |
| Posėdžio sekretorius | Aistė Andruškevičiūtė |
|  |  |
| Posėdžio pirmininkas | Agnė Zabrynaitė |